stanford-oval/wikipedia huggingface dataset:
Angoon
Historiaa

Admiralty Island on ollut pitkään tlingittien asuinpaikkana. 1700-luvun alusta 1800-luvun puoliväliin alueella oli merkittävää turkiskauppaa. Vuonna 1878 Northwest Trading Company perusti Killisnoo Islandille kauppapaikan ja valaanpyyntiaseman ja työllisti Angoonin asukkaita valaanpyytäjinä. Valaanpyynti, koulu ja venäläis-ortodoksinen kirkko houkuttelivat monia tlingittejä läheiselle Killisnoolle.
Vuonna 1882 valaanpyyntialuksen harppuuna laukesi vahingossa ja tappoi miehistön jäsenen, joka oli tlingittišamaani tai -lääkintämies. Kyläläiset vaativat 200 huovan maksua miehen perheelle, kuten oli tapana tällaisissa tapauksissa. Northwest Trading Company pyysi apua Sitkasta Yhdysvaltojen laivastolta. Laivaston kutteri U.S.S. Corwin tulitti ja tuhosi Angoonin ja läheisen kesäasutuksen.
Pian tämän jälkeen Northwest Trading Company siirtyi sillinkäsittelyyn. Monet tlingitit muuttivat Killisnoohon työskentelemään kalatehtaalla. Vuonna 1928 Killisnoo tuhoutui tulipalossa ja monet tlingitit palasivat Angooniin.
Vuonna 1973 Yhdysvaltojen hallitus hyvitti Angoonia 90 000 dollarilla vuoden 1882 pommituksista. Kalastus ja kalankäsittely ovat Angoonin tärkeimmät elinkeinot nykyään.
Armand-Gaston Camus

Armand-Gaston Camus (1740-1804)
Armand-Gaston Camus (2. huhtikuuta 1740 – 2. marraskuuta 1804) oli ranskalainen vallankumouksellinen. Ennen Ranskan suurta vallankumousta hän oli menestyvä asianajaja. Vuonna 1789 Pariisin kolmas sääty valitsi hänet säätyvaltiopäiville ja hän sai huomiota yhteiskunnallista epätasa-arvoa vastustavilla puheillaan.
Kun hänet oli valittu kansalliskokoukseen Haute-Loiren departementista, hänet nimitettiin yleisen turvallisuuden neuvoston jäseneksi.
14. elokuuta 1789 perustuslakia säätävä kokous valitsi Camus'n arkistonhoitajaksi, ja tässä tehtävässä hän järjesti kansallisarkiston. Hän pysyi tiukkana tasavaltalaisena eikä osallistunut Napoleonin aikaiseen hallintoon.
Alligaattorikilpikonna

| Alligaattorikilpikonna |
| --- | --- |

Uhanalaisuusluokitus
 Vaarantunut  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Matelijat Reptilia
Lahko::  Kilpikonnat Testudines
Heimo::  Näykkijäkilpikonnat Chelydridae
Suku::  Macrochelys
Laji::  temminckii
Kaksiosainen nimi
 Macrochelys temminckii  (Troost in Harlan, 1835) 
Katso myös
   Alligaattorikilpikonna Wikispeciesissä   Alligaattorikilpikonna Commonsissa 
Infobox OKNimi-testi OKIUCN-testi OK: 
Alligaattorikilpikonna (Macrochelys temminckii) on näykkijäkilpikonniin kuuluva vedessä elävä kilpikonnalaji. Se on maailman suurin makeanveden kilpikonna. Alligaattorikilpikonna elää joissa ja järvissä Yhdysvaltojen kaakkoisosissa. Se on raskaasti panssaroitu, hidasliikkeinen ja painaa noin 70–90 kiloa. Se voi kasvaa noin metrin pitkäksi, josta 80 senttiä on kilpeä. Alligaattorikilpikonna hankkii ravintonsa syömällä raatoja sekä vaanimalla saalista. Se houkuttelee kaloja luokseen suupohjan matomaisen ulokkeen avulla. Kun saalis tulee riittävän lähelle, se avaa kitansa, ja kala imeytyy vesivirran mukana syvälle suuhun. Alligaattorikilpikonna syö kalojen lisäksi nilviäisiä, sammakoita, käärmeitä, kotiloita, simpukoita, rapuja, hyönteisiä, vesikasveja, nisäkkäitä ja muita kilpikonnia. Alligaattorikilpikonna elää luonnossa 11–45 vuotta, mutta vankeudessa eräs yksilö eli 70-vuotiaaksi. Se munii noin 10–50 munaa maahan kaivettuun pesäkoloon.
Aiheesta muualla

ITIS: Macrochelys temminckii (englanniksi)
Anna Wing

Anna Wing
Anna Wing (30. lokakuuta 1914 - 7. heinäkuuta 2013) oli  englantilainen näyttelijätär. Hän loi pitkän uran televisiossa ja teatterissa. Merkittäviä rooleja hänellä oli mm. sarjassa EastEnders.
Wing syntyi Hackneyssä, Lontoossa, ja aloitti uransa taiteilijan mallina. Hän työskenteli myöhemmin East Endin sairaaloissa ja meni 30-vuotiaana naimisiin Peter Daveyn kanssa. Avioero tuli kolmen vuoden kuluttua, ja myöhemmin Wingillä oli pitkäaikainen suhde runoilija Philip O'Connoriin.
Ohjaaja ja näyttelijä Mark Wing-Daveyn on Anna Wingin poika.
7. heinäkuuta 2013 Anna Wing kuoli 98 vuoden ikäisenä.
Alligny-en-Morvan

| Alligny-en-Morvan |
| --- | --- |

 Alligny-en-Morvan
 Koordinaatit: 47°12′03″N, 4°10′41″E 
Valtio:  Ranska
Alue:  Burgundi-Franche-Comté
Departementti:  Nièvre
Arrondissementti:  Château-Chinon (Ville)
Pinta-ala:  
 – Kokonaispinta-ala:  48,9 km²
Korkeus:  600 m
Väkiluku (2018):  610 
 – Väestötiheys:  12 as./km²
Kunnan numero:  58003
 
 Kunnan kotisivut 
Infobox OKVirheellinen NIMI-arvo: 
Alligny-en-Morvan on kunta Ranskassa Nièvren departementissa Burgundi-Franche-Comtén alueella. Se sijaitsee noin 34 kilometriä Château-Chinon (Ville):n kaupungista koilliseen.
Kunnan keskustassa oleva Saint-Hilairen kirkko on peräisin 1100-luvulta, mutta se on uudistettu myöhemmin. Kirkossa on 1500-luvulta oleva maalattu puinen pietà, sekä Marc Hénardin kuparista pakottamalla valmistettu tympanon.
Pierre Ecriten kylässä on Rooman vallan aikainen steela Stèle de Pierre Ecrite, ja jonka kautta kulki roomalainen tie Via Agrippa. 1700-luvulla kylän läpi kulki Autunin ja Saulieun välinen postireitti. Vuonna 1780 Pierre Ecriten kylään avattiin relais, eli postitalo jossa oli postia kuljettavalle vaunulle vaihtohevoset. Postitalo oli toiminnassa vuoteen 1851 saakka. Pierre Ecriten kylän tunnetuin tapahtuma sattui 16. maaliskuuta 1815, jolloin Napoleon pysähtyi sinne matkallaan Elban saarelta kohti Pariisia.
Kunta on osa Morvanin luonnonpuistoa (Parc naturel régional du Morvan).
Saint-Hilairen kirkko
Aiheesta muualla

Kuvia tai muita tiedostoja aiheesta Alligny-en-Morvan Wikimedia Commonsissa
Anna de Wahl

Anna de Wahl
Anna de Wahl (o.s. Lundström; 25. toukokuuta 1844 Väddö – 18. toukokuuta 1889 Södertälje) oli ruotsalainen näyttelijä ja sopraanolaulaja.
Wahl tuli varhain sukulaisensa adoptoimaksi. Hän pääsi 11-vuotiaana oppilasteatteriin, jossa sai koulutusta ja ensimmäiset työtehtävänsä. Vuonna 1866 Wahl siirtyi esiintymään Södra Teaterniin. Hän työskenteli sittemmin eri teattereissa Tukholmassa ja Göteborgissa. Häntä pidettiin aikanaan eturivin operettitaiteilijana. Wahl oli vuosina 1884–1885 kiinnitettynä Helsingin Svenska Teaterniin ja vuosina 1886–1887 Tukholman Vasateaterniin.
Wahl oli vuodesta 1867 naimisissa muusikko Oscar de Wahlin kanssa. Näyttelijä Anders de Wahl oli pariskunnan lapsi.
Britain’s Got Talent

| Britain’s Got Talent |
| --- | --- |

Tyyli:  Tosi-tv
Kestoaika:  60-90 min
Luoja(t):  Simon Cowell
Pääosissa:  Tuomarit: Simon Cowell   Amanda Holden (2007–)  David Walliams (2013–)   Alesha Dixon (2013–)   David Hasselhoff (2011)  Michael McIntyre (2011)  Louis Walsh (2010, 2011)  Piers Morgan (2007–2010) Juontajat: Ant & Dec
Alkuperämaa:   Britannia
Alkuperäiskieli:  englanti
Verkko:  ITV, TV3
Esitetty:  9. kesäkuuta 2007 –
Jaksoja:  54
Aiheesta muualla
IMDb
Britain’s Got Talent on brittiläinen kykyjenetsintäohjelma. Ohjelman esittää kanava ITV. Nykyään tuomareina toimivat Simon Cowell, Amanda Holden, Alesha Dixon ja David Walliams. Ennen toimi David Hasselhoff (2011–), Amanda Holden (2007–) ja Michael McIntyre (2011–). Vierailevina tuomareina ovat olleet vuonna 2009 Kelly Brook ja vuonna 2010 The X Factorista tuttu Louis Walsh. Ohjelman juontajina toimivat Ant ja Dec. Britain’s Got More Talentia juontaa Stephen Mulhern. Britain’s Got Talent kävi vuosina 2007–2008 kuudella paikkakunnalla. Vuodesta 2009 eteenpäin Britain’s Got Talent käy kahdeksalla paikkakunnalla. Ensimmäisellä tuotantokaudella jaksoja oli 10, mutta jaksojen lukumäärä nousi toisella tuotantokaudella 14 jaksoon. Tuotantokaudella neljä (2010) jaksoja oli 19. Viidennellä kaudella jaksoja on 19.
Kausi 1

Britain’s Got Talentin ensimmäinen tuotantokausi alkoi 9. kesäkuuta vuonna 2007. Britain’s Got talent ensimmäisen sarjan voitti laulaja Paul Potts. Myöhemmin Paul Potts esiintyi myös muissa talenteissa. Vuonna 2007 semi-finaaleihin pääsi yhteensä 30 lupaavinta kykyä. Heistä 10 pääsi suureen finaaliin, joka pidettiin 17. kesäkuuta 2007.
Kausi 1 > Tuomarit

Simon Cowell
Amanda Holden
Piers Morgan
Kausi 2

Britain’s Got Talentin toinen kausi alkoi kesäkuussa 2008. Kaudessa 2 oli huomattavia eroja verrattuna kauteen 1. Sarja vieraili myös Skontannissa, ja oli muutenkin parempilaatuinen. Toisen kauden voitti street tanssija George Sampson. Viidenneksi kisassa sijoittua paritanssijat Cheeky Monkeys. Sarjassa oli 5 semi-finaalia, joista 11 kykyä pääsi suureen finaaliin.
Kausi 3

Kolmannella kaudella tuomareina olivat Simon Cowell, Amanda Holden, Piers Morgan ja Kelly Brook. Kelly Brook sai kumminkin  potkut oltuaan kuuden jakson ajan mukana. Kolmannen kauden voitti tanssiryhmä Diversity. Toiseksi kilpailussa sijoittui yleisön ennakkosuosikki, Susan Boyle. Myöhemmin Susan Boyle vieraili muun muassa America’s Got Talentissa, Australia's Got Talentissa ja Talent Suomessa. Kolmanneksi kilpailussa sijoittui saksofonisti Julian Smith. Kausi kolme alkoi 11.huhtikuuta 2009, ja huipentui finaaliin, joka tapahtui 1. kesäkuuta.
Kausi 3 > Tuomarit

Simon Cowell
Amanda Holden
Kelly Brook (Koe-esiintymiset 4, 6 ja 7)
Piers Morgan
Kausi 4

Neljättä kautta kuvataan tällä hetkellä, ja sen tuomareita ovat Piers Morgan , Amanda Holden ja Louis Walshin. Simon Cowell palaa takaisin Talenttiin Manchesterin koe-esiintymisissä. Kausi neljä näytetään televisiossa 22. huhtikuuta alkaen. Britain’s Got Talent huipentuu suureen finaaliin, joka pidetään 5. kesäkuuta 2010. Finaalissa toisiaan vastassa kilpailee 11 esiintyjää. Semi-finaaleita on tuttuun tapaan 5 kappaletta. Kautena järjestetään 13 jaksoa. Kisan voitti lopulta 5. kesäkuuta Spelbount.
Kausi 4 > Tuomarit

Simon Cowell
Amanda Holden
Louis Walsh (Glasgow ja Lontoon koe-esiintymiset)
Piers Morgan
Kausi 5

On ilmoitettu, että Britain’s Got Talentista tulee uusi, viides tuotantokausi 2011. Kausi alkaa ITV:llä 16. huhtikuuta, ja sen loppumisesta ei vielä tiedetä. Piers Morgan ei enää jatka tuomarina. Esimerkiksi Louis Walsh voi olla sarjan uusi tuomari. Myös Kelly Brookia on ehdotettu sarjan uudeksi tuomariksi. Koelaulut käydään joulukuussa 2010 ja tammikuussa 2011. Koe-esiintymisiä järjestetään Lontoossa, Birminghamissa, Cardiffissa, Liverpoolissa, Manchesterissa ja Glasgowssa.
Kausi 5 > Juontajat

Ant&Dec (2007–)
Stephen Mulhern (Britain’s Got More Talent, 2008–)
Kausi 5 > Tuomarit

Amanda Holden
David Hasselhoff
Michael McIntyre
Kausi 5 > Vierailevat tuomarit

Louis Walsh (Lontoon koe-esiintymiset)
Simon Cowell (Live-lähetykset)
Aiheesta muualla

Wikimedia Commonsissa on kuvia tai muita tiedostoja aiheesta .
(englanniksi)
[vanhentunut linkki] (englanniksi)
Chi's Sweet Home

| Chi's Sweet Home |
| --- | --- |
Genre:  
Manga: Chi's Sweet Home
Tekijä: Konami Kanata
Julkaisija: Sangatsu Manga
Sarjajulkaisulehti: 
Ensimmäinen painatus: 2011 – 2015
Kirjojen lukumäärä: 12 
TV-anime
Ohjaaja: 
Studio: 
Lähetyskanavat:  TV Tokyo
Alkuperäinen lähetyskierros: –
Jaksojen määrä: 209 
Chi's Sweet Home (チーズスイートホーム) on Konami Kanatan luoma mangasarja. Sitä on julkaistu japaniksi Kodanshan Weekly Morning -lehdessä vuodesta 2004 alkaen, ja siitä on tehty myös kaksi tuotantokautta animea sekä OVA-jakso. Mangaa alettiin julkaista suomeksi maaliskuussa 2011, nimellä Chi's Sweet Home - Oma koti kullan kallis.
Tarina

Chi on utelias pieni kissanpentu, joka eräänä päivänä eksyy perheestään. Kissaparka etsii kotiaan turhaan ja päätyy lopulta Yamadan perheen luo asumaan. Pikkuhiljaa kaikenlaisten kommellusten saattelemana kissa tottuu uuteen perheeseensä. Myöhemmin Chi ja tämän perhe muuttaa asuntoon, jossa lemmikkien pito on sallittu. Uudet tuttavuudet ja uudet seikkailut odottavat Chitä. Luvassa on hulvatonta menoa joka sopii pienimmillekin lukutaitoisille lapsille.
Manga

Alun perin Weekly Morning -lehdessä julkaistu sarjakuva oli mustavalkoinen, mutta kokoelmapokkarit ovat kokonaan väreissä. Suomenkielisen version on julkaissut Sangatsu Manga. Sarjassa on 12 osaa.
Anime

Chi-kissa on saanut myös oman animesarjan, jota on yhteensä kahden tuotantokauden verran. Sarjan on tuottanut Madhouse. Molemmissa kausissa on 104 jaksoa, ja lisäksi on ilmestynyt vain DVD:llä julkaistu erikoisjakso, joten jaksojen yhteismäärä on 209. Erikoisjakso on kymmenen minuuttia pitkä, kun taas sarjan jaksot ovat hieman alle kolmeminuuttisia.
Hahmot

Chi on mustaharmaavalkoinen vilkas kissanpentu, jonka elämä on yhtä leikkiä ja hauskanpitoa, sekä tietysti syömistä ja nukkumista. Tavallisten kissanpentujen tavoin se jahtaa kaikkea pientä liikkuvaa, jota pitää saaliinaan.
Yoohei Yamada on Yamadan perheen ainoa lapsi, iloinen ja utelias pieni poika. Hän löytää Chin puistosta ja vie sen äitinsä kanssa kotiin, ja lopulta kiintyy kissaan toden teolla. Kaksikko pitääkin paljon hauskaa yhdessä.
Rouva Yamada, jota pääosin äidiksi kutsutaan, on tarmokas ja vastuullinen nuori kotiäiti. Häntä huolettaa alinomaa, että joku saa tietää heidän pitävän asunnossaan kissanpentua luvatta. Siitä huolimatta hän rakastaa Chitä eikä tahdo luovuttaa tätä pois.
Herra Yamada, jota useimmiten kutsutaan isiksi, on ammatiltaan graafinen suunnittelija. Hän tekee töitä lähinnä kotonaan. Vaikka Chi välillä aiheuttaakin päänvaivaa, on isi aivan hullaantunut kissanpentuun.
Musta kissa tai Kuroi no tai tutummin suomeksi Mutta/Mussa on iso musta kollikissa, joka aluksi pelottaa Chitä ja vaikuttaa röyhkeältä, mutta lopulta kaksikko tutustuu paremmin, ja Mutta opettaa Chille kissana olemisen tärkeitä perusteita. Yamadan perhe kutsuu Muttaa Karhukissa-nimellä.
Kun Yamadan perhe muuttaa Chin kanssa uuteen asuntoon, on uusia tuttaviakin tiedossa!
Alice on pitkäkarvainen scottish fold -rotuinen naaraskissa, joka on todella ylpeä ja hienostunut. Kuitenkaan se ei välillä pysty hillitsemään kissanvaistojansa, vaan ryhtyy leikkiin milloin pyörivän pallon, milloin roskan perässä juosten.
Saori Ijuuin On 26-vuotias kiharatukkainen neiti ja Alicen omistaja. Hän on ammatiltaan kuvakirjantekijä ja käyttää taiteilijanimeä Yume Hanabatake. (suomeksi Unelma Kukkaisniitty)
Mii on ruskeavalkoinen kääpiöluppakorvakaniini, joka toimii omalla tahdillansa. Kummallisesti käyttäytyvä kaniini hämmentää Chitä.
Kazuya Furukawa on 51-vuotias mainostoimistossa työskentelevä herra ja Miin omistaja. Hän on rennon rempseä ja nauraa hekottaa todella paljon.
David on noin puolivuotias beaglenpentu, joka asuu Chin naapurissa. Reipas ja hyväntuulinen, joskus hiukan tumpelokin. Se tottelee järkkymättä isäntäväkensä, erityisesti Yuukin, komentoja.
Yuuki Kusano on Yamadan perheen naapurissa asuvan perheen poika ja Davidin omistaja. 12-vuotias Yuuki on avoin ja toimelias. Hänen perheeseensä kuuluvat isä, äiti ja isosisko. Poika on hyvä urheilussa, etenkin pallopeleissä.
Lucky on undulaatti, jonka omistaa Akashin perhe. Tämä erikoinen lintu osaa matkia puhetta, ja on luonteeltaan rohkea ja jopa hyökkäävä.
Yasuko Akashi on Luckyn omistaja. 60-vuotias kotirouva on tyyni ja suurisydäminen.
Laikkurouva tai Mike-täti on keski-ikäinen caliconaaras. Se asuu suuressa, japanilaistyylisessä talossa, ja on lempeä sekä huolehtivainen.
Tule (jap. 'Kocchi') on nuori kissanpoika, jonka Chi tapasi puiston suihkulähteellä. Se on äkkipikainen ja reviiritietoinen, joskin tulee erilaisuudestaan huolimatta hyvin juttuun Chin kanssa, ja kaksikko leikkiikin kaikenlaista yhdessä. Tule on oletetusti Muttan poika.
Aiheesta muualla

Chi's Sweet Home Tammen verkkokaupassa[vanhentunut linkki]
Chi's Sweet Home Weekly Morningin sivuilla (Arkistoitu – Internet Archive) (japaniksi)
Chi's Sweet Home TV Tokyon sivuilla (japaniksi)
Armando Silega

| Mitalit> Maa:   Kuuba.Miesten ratamelonta.Pan-Amerikan kisat  | Mitalit> Maa:   Kuuba.Miesten ratamelonta.Pan-Amerikan kisat  | Mitalit> Maa:   Kuuba.Miesten ratamelonta.Pan-Amerikan kisat  | Maa:   Kuuba> Miesten ratamelonta. |
| --- | --- | --- | --- |
|  Kultaa | Havanna 1991 | C-1, 500 m |  |
|  Kultaa | Havanna 1991 | C-1, 1 000 m |  |
|  Hopeaa | Indianapolis 1987 | C-1, 1 000 m |  |
| Keski-Amerikan ja Karibian kisat  | Keski-Amerikan ja Karibian kisat  | Keski-Amerikan ja Karibian kisat  |  |
|  Kultaa | México 1990 | C-1, 1 000 m |  |
|  Kultaa | México 1990 | C-1, 10 000 m |  |
|  Kultaa | Ponce 1993 | C-1, 200 m |  |
|  Kultaa | Ponce 1993 | C-1, 500 m |  |
|  Hopeaa | Ponce 1993 | C-1, 1 000 m |  |
Armando Silega Carbonell (s. 26. lokakuuta 1962 Santiago de Cuba) on kuubalainen ratameloja.
Silega edusti Kuubaa Barcelonan kesäolympialaisissa 1992, joissa hän kilpaili 500 metrin ja 1 000 metrin kanadalaisyksiköissä karsiutuen välierissä. Pan-Amerikan kisoissa Silega saavutti kaksi kultamitalia Havannassa 1991 sekä yhden hopeamitalin Indianapolisissa 1987. Keski-Amerikan ja Karibian kisoissa hän voitti neljä kultamitalia Méxicossa 1990 ja Poncessa 1993 sekä yhden hopeamitalin Poncessa 1993.
Silega on pituudeltaan 181-senttimetrinen ja painaa 85 kilogrammaa.
Armando Martín Gutiérrez

Armando Martín Gutiérrez (s. 16. joulukuuta 1954 Madrid) on Brasiliassa toimiva espanjalainen roomalaiskatolinen piispa. Hänestä tuli Figli dell'Amore Misericordioson jäsen 8. syyskuuta 1974, ja hän sai pappisvihkimyksensä 6. lokakuuta 1979. Hänet nimitettiin Bacabalin hiippakunnan johtoon 2. marraskuuta 2006, ja piispaksi vihkiminen seurasi 5. tammikuuta 2007. Pääkonsekraattorina toimi Giovanni Battista Re, jota avustivat Giovanni Scanavino ja Luigi Conti. Martín Gutiérrez asetettiin virkaansa 11. helmikuuta.
Armando Lombardi

Armando Lombardi
Armando Lombardi (12. toukokuuta 1905 – 4. toukokuuta 1964) oli italialainen katolisen kirkon 22. heinäkuuta 1928 vihitty pappi ja 16. huhtikuuta 1950 vihitty piispa (pääkonsekraattori: kardinaali Clemente Micara). Hänet nimitettiin 13. helmikuuta 1950 apostoliseksi nuntiukseksi Venezuelaan ja Caesarea Philippin titulaariarkkipiispaksi. Vuodesta 1954 kuolemaansa hän toimi apostolisena nuntiuksena Brasiliaan.
Andrew V. McLaglen

| Andrew V>  McLaglen.Henkilötiedot |
| --- | --- |
Syntynyt: 28. heinäkuuta 1920 Wandsworth, Lontoo, Britannia
Kuollut: 30. elokuuta 2014 (94 vuotta) Friday Harbor, San Juanin piirikunta, Washington, Yhdysvallat
Ammatti:  elokuva-, televisio- ja teatteriohjaaja
Ohjaaja
Palkinnot
 Golden Boot -palkinto 1991 
Aiheesta muualla
IMDb 
Elonet
Andrew Victor McLaglen (28. heinäkuuta 1920 Wandsworth, Lontoo, Britannia – 30. elokuuta 2014 Friday Harbor, San Juanin piirikunta, Washington, Yhdysvallat) oli brittiläissyntyinen elokuva-, televisio- ja teatteriohjaaja. Hän sai vuonna 1991 työstään lännenelokuvien parissa myönnettävän Golden Boot -palkinnon.
McLaglen ohjasi muun muassa lukuisia Gunsmoke-sarjan jaksoja. Elokuvatuotantoon kuuluu ennen kaikkea lännenelokuvia, kuten Pertti Avolan mahtipontiseksi ja taantumukselliseksi luonnehtima Chisum (1970). McLaglen on ohjannut myös sotaelokuvia, kuten Villihanhet (The Wild Geese, 1978) ja Merten sudet (The Sea Wolves, 1980).
Yksityiselämä

Lontoossa syntynyt Andrew McLaglen oli näyttelijä Victor McLaglenin poika. Isän siirryttyä näyttelijäksi Yhdysvaltoihin perhe seurasi parin vuoden kuluttua perässä. Hän oli kookas, yli kaksimetrinen. Hän oli naimisissa neljä kertaa, vuosia näyttelijäkollegansa Veda Ann Borgin kanssa, kunnes erosi.
Aiheesta muualla

Andrew V. McLaglen Internet Movie Databasessa. (englanniksi)
Alive III

| Alive III Kiss |
| --- | --- | --- |

Livealbumin tiedot
 Äänitetty : 27.-29. marraskuuta 1992 Detroitissa, Indianapoliksessa ja Richfieldissä
 Julkaistu: 18. toukokuuta 1993
 Formaatti: CD LP
 Tuottaja(t): Eddie Kramer Kiss
 Tyylilaji: hard rock, heavy metal
 Kesto: 67.27
 Levy-yhtiö: Mercury Records
Muut kannet
   Vinyylipainoksen takakansi.
Listasijoitukset
  9.   15.   15.   20.
Kissin muut julkaisut
| Revenge 1992 | Alive III 1993 | Kiss My Ass 1994 |
Alive III on yhdysvaltalaisen hard rock -yhtye Kissin livealbumi, ja se on yhtyeen kolmas osa Alive!-livealbumin vuonna 1975 aloittamaa Alive-konserttitallenteiden sarjaa. Albumi julkaistiin 18. toukokuuta 1993, ja sen on tuottanut jo 1970-luvulla yhtyeen kanssa työskennellyt Eddie Kramer.
Albumi julkaistiin vinyyli- ja CD-levynä, ja se ylitti kultalevyrajan Yhdysvalloissa vuonna 1994. Albumilla vaikuttaa Kissin silloinen kokoonpano, jonka muodostivat laulaja ja rytmikitaristi Paul Stanley, laulaja ja bassokitaristi Gene Simmons, soolokitaristi Bruce Kulick sekä rumpali Eric Singer.
Kappalelista

Creatures of the Night – 4.40
Deuce – 3.42
I Just Wanna – 4.21
Unholy – 3.42
Heaven's on Fire – 4.02
Watchin' You – 3.37
Domino – 3.49
I Was Made for Loving You – 4.29
I Still Love You – 5.57
Rock and Roll All Nite – 3.42
Lick It up – 4.24
Forever – 4.15
Take It off – 5.39  (vain vinyyliversiossa ja Alive 1975-2000 boxissa)
I Love It Loud – 3.50
Detroit Rock City – 5.04
God Gave Rock and Roll to You II – 5.21
Star Spangled Banner – 2.18
Kokoonpano

Paul Stanley - rytmikitara, laulu
Gene Simmons - bassokitara, laulu
Bruce Kulick - soolokitara, taustalaulu
Eric Singer - rummut, taustalaulu
Aiheesta muualla

Alive III Discogsissa. (englanniksi)
Anna mun kaikki kestää

| Anna mun kaikki kestää: Sovinnon kirja |
| --- | --- |

Kirjailija:  Pekka Haavisto
Kieli:  suomi
Kustantaja:  WSOY
Julkaistu:  2011
Ulkoasu:  sidottu
Sivumäärä:  183
ISBN:  978-951-0-38578-4
Löydä lisää kirjojaKirjallisuuden teemasivulta
Anna mun kaikki kestää: Sovinnon kirja on Pekka Haaviston vuonna 2011 julkaisema muistelmateos. Kirjan kustansi WSOY. Kirja julkaistiin ennen vuoden 2012 presidentinvaaleja, joissa Haavisto oli presidenttiehdokkaana.
Aiheesta muualla

Lasse Leipola: Lanka arvioi: Anna mun kaikki kestää Vihreä Lanka 3.11.2011.
Pekka Wahlstedt: Kun Haavistonkin pinna paloi (Arkistoitu – Internet Archive). Talouselämä 23.1.2012.
Constantin Gâlcă

| 0 | 1 | 2 |
| --- | --- | --- |

Henkilötiedot
Koko nimi: Constantin Gâlcă
Syntymäaika: 8. maaliskuuta 1972 (ikä 52)
Syntymäpaikka: Bukarest, Romania
Pituus: 179 cm
Seura
Seura:  Vejle
Tehtävä: Päävalmentaja
Seurat
| Vuodet | Seura | O (M) |
| 1988–1989 1989–1991 1991–1996 1996–1997 1997–2001 2001–2002 2002–2003 2003–2006 |  Progresul București  Argeș Pitești  Steaua Bukarest  RCD Mallorca  RCD Espanyol  Villarreal CF → Real Zaragoza  UD Almería |   35 (2) 148 (24) 34 (13) 123 (16) 38 (1) 24 (0) 98 (4) |
Maajoukkue
| 1993–2005 |  Romania | 68 (4) |
Valmennusura
2009–2010 2013–2014 2014–2015 2015–2016 2016–2017 2017 2019–:  UD Almería B  Romania U17  FC Steaua Bukarest  RCD Espanyol  Al-Taawoun  Al-Fayha  Vejle
 Seurajoukkueuran tilastot kattavat vain kansalliset sarjat.
Constantin Gâlcă (s. 8. maaliskuuta 1972) on romanialainen jalkapallovalmentaja ja entinen keskikenttäpelaaja. Maaliskuusta 2019 lähtien hän on toiminut tanskalaisen Vejlen päävalmentajana.
Ura pelaajana

Gâlcă aloitti pelaajauransa FC Progresul Bucureștissa, jonka edustusjoukkueessa hän debytoi 16-vuotiaana. Nuori lupaus siirtyi pääsarjaseura FC Argeș Piteștiin jo seuraavana vuonna 1989. Hän teki seurassa läpimurtonsa pelaten kaksi hienoa kautta, kunnes siirtyi vuonna 1991 suurseura FC Steaua Bukarestiin. Gâlcă vakiinnutti paikkansa Steauan keskikentällä ja oli viiden kauden ajan seuran ehdottomia avainpelaajia. Hän juhli Steauan kanssa neljää perättäistä Romanian liigamestaruutta. Kauden 1995/1996 jälkeen Gâlcă jätti kotimaan kentät ja siirtyi espanjalaiseen RCD Mallorcaan. Hän pelasi loistavan kauden iskien 13 maalia seuran noustessa Segundasta liigaan.
Gâlcă siirtyi kauden jälkeen RCD Espanyoliin, jossa hänestä tuli keskikentän tärkeä pelintekijä ja joukkueensa avainpelaaja. Hän voitti Espanyolin paidassa Copa del Reyn mestaruuden kaudella 1999/2000. Kaikkiaan Gâlcă pelasi 123 liigaottelua Espanyolissa, kunnes siirtyi kaudeksi 2001/02 Villarrealiin. Pudottuaan kaudella 2002/03 penkille, Gâlcă jätti seuran joulukuussa 2002 ja siirtyi Segundassa pelanneeseen Real Zaragozaan. Uransa kolme viimeistä kautta 2003–2006 hän edusti UD Almeríaa.
Maajoukkuetasolla Gâlcă edusti Romaniaa 68 A-maaottelussa ja teki neljä maalia. Hän oli mukana Romanian miehistössä MM-kisoissa 1994 ja 1998 sekä EM-kisoissa 1996 ja 2000.